**TARIFNE OPUSTITVE**

**Podrobnejši opis**

**20. izdaja, januar 2024**

**KAZALO**

[1. KAJ SO TARIFNE OPUSTITVE 3](#_Toc414364205)

[1.1 Namen tarifnih opustitev 3](#_Toc414364206)

[1.2 Postopek za uvedbo opustitve avtonomnih dajatev 3](#_Toc414364207)

[2. UPORABNO ZA UVOZNIKA 3](#_Toc414364208)

[3. OPUSTITEV AVTONOMNIH DAJATEV - CIVILNI ZRAKOPLOVI 4](#_Toc414364209)

1. KAJ SO TARIFNE OPUSTITVE

Tarifne opustitve omogočajo popolno ali delno opustitev avtonomnih dajatev skupne carinske tarife za uvoz določenega blaga v neomejenih količinah, kot je to določeno v 26. členu Pogodbe o ustanovitvi Evropske skupnosti in Sporočilu Komisije v zvezi z avtonomnimi tarifnimi opustitvami in kvotami (98/C128/02).

Opustitve so lahko uvedene samo začasno, zaradi specifičnih gospodarskih razlogov v splošnem interesu Unije, na osnovi predloga Komisije.

Ukrep se uporablja pri uvozu iz vseh tretjih držav.

1.1 Namen tarifnih opustitev

Osnovni namen opustitev je omogočiti podjetjem v Uniji preskrbo s surovinami, polizdelki ali sestavnimi deli, ki so v Uniji nedosegljivi, brez plačila običajnih uvoznih dajatev.

Materiali, ki so namenjeni uporabi v proizvodnem procesu, se lahko z opustitvijo dajatev uvozijo pod pogojem, da so specifični in nujni za proizvodnjo jasno prepoznavnega izdelka ter njihov uvoz ne škoduje konkurenčnosti med podjetji v Uniji.

Dokončani izdelki, ki se uporabljajo kot deli v končnem izdelku, se lahko uvozijo z opustitvijo dajatev pod pogojem, da je dodana vrednost sestavljanja zadostno visoka.

S tem, ko se podjetjem omogoči, da se v določenem obdobju oskrbujejo po nižji ceni, se izboljša njihova konkurenčna sposobnost, spodbuja se gospodarska dejavnost v Uniji in ustvarjajo nova ali ohranjajo stara delovna mesta.

1.2 Postopek za uvedbo opustitve avtonomnih dajatev

Podjetje v Uniji, ki se sooča s težavami pri preskrbi z določenim blagom, lahko sproži postopek za uvedbo opustitve avtonomnih dajatev. Zahtevek za tarifno opustitev se predloži [Ministrstvu za gospodarski razvoj in tehnologijo](http://www.mgrt.gov.si/si/delovna_podrocja/turizem_in_internacionalizacija/sektor_za_internacionalizacijo/internacionalizacija/trgovinska_politika_eu/), ki upravičene zahtevke pošlje Generalnemu direktoratu Evropske komisije za obdavčenje in carinsko unijo (DG TAXUD).

Za izvajanje začasne opustitve carine na [civilne zrakoplove](http://eur-lex.europa.eu/legal-content/SL/TXT/?qid=1404974915917&uri=CELEX:32002R1147) je odgovorna carinska administracija države članice.

Postopek vložitve zahtevka je opisan na spletni strani Javne agencije Republike Slovenije za spodbujanje podjetništva, inovativnosti, razvoja, investicij in turizma (SPIRIT Slovenija, javna agencija) pod imenom »[Izvozno okno](http://www.izvoznookno.si/Dokumenti/Mednarodno_trgovanje/Ukrepi_trgovinske_politke_/Tarifne_opustitve_23.aspx)«.

2. UPORABNO ZA UVOZNIKA

* Opustitev avtonomnih dajatev za uvoz izdelkov, namenjenih za civilne zrakoplove, ki jo ureja [Uredba Sveta (ES) št. 2018/581 z dne 18. 4. 2018](https://eur-lex.europa.eu/legal-content/SL/TXT/PDF/?uri=CELEX:32018R0581&qid=1531289496788&from=SL) o začasni opustitvi avtonomnih dajatev skupne carinske tarife za nekatero blago, ki se vgrajuje v zrakoplove ali se v njih uporablja, in o razveljavitvi Uredbe (ES) št. 1147/2002.
* [Uredba Sveta (EU) št. 2021/2283 z dne 20. decembra 2021](https://eur-lex.europa.eu/legal-content/SL/TXT/?uri=uriserv%3AOJ.L_.2021.458.01.0033.01.SLV&toc=OJ%3AL%3A2021%3A458%3ATOC) o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske proizvode ter razveljavitvi Uredbe (EU) št. 1388/2013
* [Uredba Sveta (EU) št. 2021/2278 z dne 20. decembra 2021](https://eur-lex.europa.eu/legal-content/SL/TXT/?uri=uriserv%3AOJ.L_.2021.466.01.0001.01.SLV&toc=OJ%3AL%3A2021%3A466%3ATOC) o opustitvi dajatev skupne carinske tarife iz člena 56(2), točka (c), Uredbe (EU) št. 952/2013 za nekatere kmetijske in industrijske proizvode ter razveljavitvi Uredbe (EU) št. 1387/2013
* Uredbe sveta (EU) o odprtju in zagotavljanju upravljanja **avtonomnih tarifnih kvot** Unije za nekatere kmetijske in industrijske proizvode ter razveljavitvi Uredbe (EU) št. 1388/2013:

* [Uredba Sveta (EU) 2023/2880 z dne 19. decembra 2023](https://eur-lex.europa.eu/legal-content/SL/TXT/PDF/?uri=OJ:L_202302880)
* [Uredba Sveta (EU) 2023/1191 z dne 16. junija 2023](https://eur-lex.europa.eu/legal-content/SL/TXT/PDF/?uri=CELEX:32023R1191)
* [Uredba Sveta (EU) 2022/2563 z dne 19. decembra 2022](https://eur-lex.europa.eu/legal-content/SL/TXT/?uri=uriserv%3AOJ.L_.2022.330.01.0109.01.SLV&toc=OJ%3AL%3A2022%3A330%3ATOC)
* [Uredba Sveta (EU) 2022/972 z dne 17. junija 2022](https://eur-lex.europa.eu/legal-content/SL/TXT/?uri=CELEX%3A32022R0972&qid=1663228349818)
* [Uredba Sveta (EU) 2021/2283 z dne 20. decembra 2021](https://eur-lex.europa.eu/legal-content/SL/TXT/?uri=uriserv%3AOJ.L_.2021.458.01.0033.01.SLV&toc=OJ%3AL%3A2021%3A458%3ATOC)
* [Uredba Sveta (EU) 2021/1051 z dne 18. junija 2021](https://eur-lex.europa.eu/legal-content/SL/TXT/PDF/?uri=CELEX:32021R1051&from=SL)
* [Uredba Sveta (EU) 2020/2230 z dne 28. decembra 2020](https://eur-lex.europa.eu/legal-content/SL/TXT/PDF/?uri=CELEX:32020R2230&from=SL)
* [Uredba Sveta (EU) 2020/875 z dne 15. junija 2020](https://eur-lex.europa.eu/legal-content/SL/TXT/?uri=uriserv:OJ.L_.2020.204.01.0034.01.SLV&toc=OJ:L:2020:204:TOC)
* [Uredba Sveta (EU) 2019/2220 z dne 19. decembra 2019](https://eur-lex.europa.eu/legal-content/SL/TXT/PDF/?uri=CELEX:32019R2220&from=FR)
* [Uredba Sveta (EU) 2019/998 z dne 13. junija 2019](https://eur-lex.europa.eu/legal-content/SL/TXT/PDF/?uri=CELEX:32019R0998&from=EN)
* Uredbe sveta (EU) o **opustitvi dajatev skupne carinske tarife (avtonomna tarifna opustitev)** iz člena 56(2), točka (c), Uredbe (EU) št. 952/2013 za nekatere kmetijske in industrijske proizvode ter razveljavitvi Uredbe (EU) št. 1387/2013:

* [Uredba Sveta (EU) 2023/2890 z dne 19. decembra 2023](https://eur-lex.europa.eu/legal-content/SL/TXT/PDF/?uri=OJ:L_202302890)
* [Uredba Sveta (EU) 2023/1190 z dne 16. junija 2023](https://eur-lex.europa.eu/legal-content/SL/TXT/PDF/?uri=CELEX:32023R1190)
* [Uredba Sveta (EU) 2022/2583 z dne 19. decembra 2022](https://eur-lex.europa.eu/legal-content/SL/TXT/?uri=OJ:L:2022:340:TOC)
* [Uredba Sveta (EU) 2022/1008 z dne 17. junija 2022](https://eur-lex.europa.eu/legal-content/SL/TXT/?uri=CELEX%3A32022R1008&qid=1663228137355)
* [Uredba Sveta (EU) 2021/2278 z dne 20. decembra 2021](https://eur-lex.europa.eu/legal-content/SL/TXT/?uri=uriserv%3AOJ.L_.2021.466.01.0001.01.SLV&toc=OJ%3AL%3A2021%3A466%3ATOC)
* [Uredba Sveta (EU) 2021/1052 z dne 18. junija 2021](https://eur-lex.europa.eu/legal-content/SL/TXT/PDF/?uri=CELEX:32021R1052&from=SL)
* [Uredba Sveta (EU) 2020/2231 z dne 28. decembra 2020](https://eur-lex.europa.eu/legal-content/SL/TXT/PDF/?uri=CELEX:32020R2231&from=SL)
* [Uredba Sveta (EU) 2020/874 z dne 15. junija 20](https://eur-lex.europa.eu/legal-content/SL/TXT/PDF/?uri=CELEX:32019R2197&from=SL)20
* [Uredba Sveta (EU) 2019/2197 z dne 19. decembra 2019](https://eur-lex.europa.eu/legal-content/SL/TXT/PDF/?uri=CELEX:32019R2197&from=SL)

3. OPUSTITEV AVTONOMNIH DAJATEV - CIVILNI ZRAKOPLOVI

Carina se začasno opusti za dele, sestavne dele in drugo blago takšne vrste, ki se uvršča v 25. do 97. poglavje skupne carinske tarife ter je namenjeno za izdelavo, popravilo, vzdrževanje, obnovo, spremembo ali pretvorbo civilnih zrakoplovov. Uvoznik, ki želi uveljavljati ugodnost začasne opustitve, mora izpolnjevati določene pogoje.

Uvoznik, ki želi uveljavljati ugodnost začasne opustitve carine, mora carinskim organom predložiti izvirnik potrdila o plovnosti.

Potrdila o plovnosti izdajajo proizvajalci delov, sestavnih delov in drugega blaga takšne vrste, ki bo vgrajeno v ali uporabljeno za civilne zrakoplove, in so jih za ta namen pooblastili organi letalstva države izvoznice.

Izvirnik potrdila o plovnosti lahko nadomesti izjava na računu ali listina z izjavo priloženo računu, z elementi izdanega potrdila o plovnosti. Izjavo mora podpisati prodajalec zadevnega blaga.

Izjava mora biti zapisana v naslednji obliki:

“Za naslednje blago po [tem računu]/[računu št. ..…., z dne .......….] je podjetje, prikazano v stolpcu 3, ki ga je pooblastil organ letalstva, prikazan v stolpcu 4, v državi, prikazani v stolpcu 5, izdalo naslednja potrdila o plovnosti (glej stolpec 2).”

|  |  |  |  |  |
| --- | --- | --- | --- | --- |
| Zaporedna št.  na računu | Št. potrdila  o plovnosti | Izdajatelj potrdila | Ime organa letalstva, ki je izdal pooblastilo | Ime države |
| (1) | (2) | (3) | (4) | (5) |
|  |  |  |  |  |